**MÓRÁGY KÖZSÉG ÖNKORMÁNYZAT**

**Képviselő-testülete**

**Szám: M/125-16/2018.**

J E G Y Z Ő K Ö N Y V

**Készült:** Mórágy Község Önkormányzat Képviselő-testületének **2018. december 10-én** 17,00 órakor a Községházán megtartott **rendkívüli nyílt** ülésén.

**Jelen vannak:** Glöckner Henrik polgármester, Lieszkovszky Lászlóné, Ördög Zoltán, Illés Béla, Mucska Melinda képviselő (5 fő)

**Tanácskozási joggal megjelent:** Bakó Józsefné jegyző

**Jegyzőkönyvvezető:** Simondi Zoltánné igazgatási előadó

Füle Mária igazgatási előadó

Glöckner Henrik polgármester köszöntötte a képviselő-testület tagjait, a meghívottakat.

Megállapította, hogy a testület határozatképes, az ülést megnyitotta.

Ezután javaslatot tett arra, hogy a meghívóban szereplő napirendi pontok kerüljenek megtárgyalásra.

Mórágy Község Önkormányzatának Képviselő-testülete a javaslat alapján - egyhangúlag 5 igen szavazattal - az alábbi napirendi pontokat fogadta el:

**Napirendi javaslat:**

**Napirendi pontok:**

**1.)A téli rezsicsökkentésben korábban nem részesült felhasználó háztartások egyszeri támogatásáról**

Előterjesztő: Glöckner Henrik polgármester

(szóbeli előterjesztés)

**2)Egyebek**

**3.)Kérdések, interpellációk**

**Napirendi pontok tárgyalása:**

**1.) A téli rezsicsökkentésben korábban nem részesült felhasználó háztartások egyszeri támogatásáról**

Előterjesztő: Glöckner Henrik polgármester

(szóbeli előterjesztés)

Glöckner Henrik polgármester elmondta, hogy a 1602/2018.(XI.27.) Korm. határozat alapján a téli rezsicsökkentésben korábban nem részesült felhasználó háztartások egyszeri támogatásáról, természetbeni juttatás formájában (fa, gázpalack, szén) a helyi adottságoknak megfelelően, az Önkormányzatoknak 2019. december 15. napjáig gondoskodni. Az előzetes felmérések alapján a településen korábban nem részesült felhasználó 108 fő tűzifa, 1fő szén, 21 fő gázpalack formájában kérte a támogatást.

A támogatás megoldásának lehetőségeit az Önkormányzatoknak kell megtalálni. Olyan vállalkozót kell keresni, aki tűzifa valamint gázpalack forgalmazásával is foglalkozik.

Ördög Zoltán képviselő elmondta, hogy Bátaszéken meg kell keresni Szabó Ferenc, illetve Villi Gábor vállalkozót. A támogatottak részére biztosított 12.000 Ft.- értékű támogatás biztosítását tudják- e vállalni. A szállításról minden támogatott saját maga gondoskodjon.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el a következő határozati javaslatról

*/2018. (XII.10.) Képviselő-testületi határozat*

*a téli rezsicsökkentésben korábban nem részesült felhasználó háztartások egyszeri támogatásáról*

*Mórágy Község Önkormányzatának Képviselő-testülete úgy határozott, hogy*

*a téli rezsicsökkentésben korábban nem részesült felhasználó háztartások egyszeri 12.000 Ft.- értékű természetbeni támogatásával kapcsolatban meghatalmazza a polgármestert , hogy keresse meg és tárgyaljon Szabó Ferenc illetve Villi Gábor bátaszéki vállalkozókkal a lehetőségek és a lebonyolíthatóság érdekében.*

Szavazás után Mórágy Község Önkormányzat képviselő-testülete egyhangúlag, 5 igen szavazattal a következő határozatokat hozta.

**120/2018. (XII.10.) Képviselő-testületi határozat**

**a téli rezsicsökkentésben korábban nem részesült felhasználó háztartások egyszeri támogatásáról**

Mórágy Község Önkormányzatának Képviselő-testülete úgy határozott, hogy

a téli rezsicsökkentésben korábban nem részesült felhasználó háztartások egyszeri 12.000 Ft.- értékű természetbeni támogatásával kapcsolatban meghatalmazza a polgármestert , hogy keresse meg és tárgyaljon Szabó Ferenc illetve Villi Gábor bátaszéki vállalkozókkal a lehetőségek és a lebonyolíthatóság érdekében.

Határidő: azonnal

Felelős: Glöckner Henrik polgármestere

Határozatról értesül:- Szabó Ferenc Bátaszék

Villi Gábor Bátaszék

**2.) Egyebek**

* **Gránit Közösségi Ház házirendje**

Glöckner Henrik polgármester ismertette a képviselő-testület tagjaival, hogy megkereste az egyesületek vezetőit azzal a kéréssel, hogy dolgozzák ki a Közösségi Ház rendjét.

Fontosnak tartja, hogy pontosítani kell, hogy ki és mikor használja. Az bérbeadáskor ki adja át a termet és eszközeit, használati tárgyait és ki az aki visszavételezi.

Szükséges egy leltár készítése a használati tárgyakról, konyhai eszközökről, a pontos elszámoltathatóság érdekében.

Az átdolgozott házirendet majd jövő évben tárgyalják ismét.

* **Hadisírok pályázat támogatási szerződés megkötése**

Glöckner Henrik polgármester elmondta, hogy *„A Magyarországon található I. világháborús hadisírok és emlékművek felújítása témában”* valamint *„A Magyarországon temetkezési helyeken található I. világháborús művészeti alkotások, mauzóleumok, kripták felújítása témában„* a Honvédelmi Minisztérium Hadtörténeti Intézet és Múzeum által kiírt pályázat elkészítésével a Kapos-Faktor Tanácsadó Nonprofit Kft.-t bíztuk meg. Az általuk elkészített, valamint benyújtott pályázat elnyerte a támogatást.

A Támogatási Szerződés megkötéséhez szükséges dokumentáció előkészítéséhez, a szükséges mellékletek beszerzéséhez megkerestük a Kapos-Faktor Tanácsadó Nonprofit Kft.-t.

A feladatok ellátásának díja: nettó 40.000.-Ft+10.800.-FtÁfa (27%), azaz bruttó 50.800.-Ft.

A képviselők részéről a napirendi ponttal kapcsolatban egyéb kérdés, hozzászólás nem hangzott el a polgármester a következő határozati javaslatokat tette fel szavazásra:

*2018.(XII.10.) képviselő-testületi határozat*

*A Magyarországon található I. világháborús hadisírok és emlékművek felújítása témában” elnyert pályázathoz szükséges Támogatási Szerződés megkötéséről*

*Mórágy Község Önkormányzatának Képviselő-testülete úgy határozott, hogy „A Magyarországon található I. világháborús hadisírok és emlékművek felújítása témában”* valamint *„A Magyarországon temetkezési helyeken található I. világháborús művészeti alkotások, mauzóleumok, kripták felújítása témában beadott pályázathoz szükséges Támogatói Szerződés megkötéséhez szükséges dokumentáció elkészítésére a Kapos Faktor Tanácsadó Nonprofit Kft-t ajánlatát elfogadja, és megbízza a feladatok ellátásával.*

*A támogatási szerződés megkötéséhez kapcsolódó feladatok ellátásának költségei:bruttó 50.800.-Ft*

*A testület felhatalmazza Glöckner Henrik polgármestert a megbízási szerződés aláírására.*

Szavazás után Mórágy Község Önkormányzat Képviselő - Testülete egyhangúlag, 5 igen szavazattal a következő határozatot hozta:

**121/2018.(XII.10.) képviselő-testületi határozat**

**A Magyarországon található I. világháborús hadisírok és emlékművek felújítása témában” elnyert pályázathoz szükséges Támogatási Szerződés megkötéséről**

Mórágy Község Önkormányzatának Képviselő-testülete úgy határozott, hogy „A Magyarországon található I. világháborús hadisírok és emlékművek felújítása témában” valamint „A Magyarországon temetkezési helyeken található I. világháborús művészeti alkotások, mauzóleumok, kripták felújítása témában beadott pályázathoz szükséges Támogatói Szerződés megkötéséhez szükséges dokumentáció elkészítésére a Kapos Faktor Tanácsadó Nonprofit Kft-t ajánlatát elfogadja, és megbízza a feladatok ellátásával.

A támogatási szerződés megkötéséhez kapcsolódó feladatok ellátásának költségei: bruttó 50.800.-Ft

A testület felhatalmazza Glöckner Henrik polgármestert a megbízási szerződés aláírására.

Határidő: azonnal

Felelős: Glöckner Henrik polgármester

Határozattal értesítve: - Közös Önkormányzati Hivatal gazdálkodási vezetője

Kapos Faktor Tanácsadó Nonprofit Kft.7100. Szekszárd, Toldi u. 8.

* **Glöckner Péter felajánlása**

Glöckner Henrik polgármester elmondta, hogy Glöckner Péter Mórágyról kitelepített jelenleg Németországban élő magyar, a hosszú évek alatt sok régi mórágyi anyakönyv másolatát gyűjtötte össze, melyek mórágyi vonatkozása miatt a településünknek értékesek, ezért szeretné Mórágy községnek adományozni. Idős korára, valamint az iratmennyiség hatalmas méretére és súlyára való tekintettel, kéri Mórágy Községet az adomány szállítására.

A jövő tavasszal szeretném, ha megoldható lenne a Németországba való utazás és a kapott adományt haza tudnánk szállítani.

* **Vakok és Gyengén látók Tolna Megyei Egyesületének kérelme**

Glöckner Henrik polgármester elmondta, hogy a Vakok és Gyengénlátók Tolna Megyei Egyesülete azzal a kéréssel kereste meg az önkormányzatot, hogy Adománygyűjtő kampányukhoz támogatást nyújtsunk. A látássérült emberek olyan informatikai, illetve önálló életvitelt megkönnyítő segédeszközökhöz jussanak hozzá, amelyek megkönnyítik mindennapjaikat. Javasolta, hogy 20.000 forint összegű támogatást adhatna a testület, ha egyetért a javaslattal.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester a következő határozati javaslatot tette fel szavazásra:

*/2018. (XII. 10.) Képviselő-testületi határozat*

*Vakok és Gyengénlátók Tolna Megyei Egyesületének támogatásáról*

*Mórágy Község Önkormányzatának Képviselő-testülete úgy határozott, hogy a Vakok és Gyengénlátók Tolna Megyei Egyesülete (7100 Szekszárd Hunyadi u. 4.) részére egyszeri 20.000 forint összegű támogatást nyújt.*

*A Képviselő-testület felkéri a gazdasági vezetőt, hogy a fenti összeget a következő számlára utalja át: 71900058-10004074*

Szavazás után Mórágy község Önkormányzat képviselő testülete egyhangúlag, 5 igen szavazattal a következő határozatot hozta:

**122/2018. (XII. 10.) Képviselő-testületi határozat**

**Vakok és Gyengénlátók Tolna Megyei Egyesületének támogatásáról**

Mórágy Község Önkormányzatának Képviselő-testülete úgy határozott, hogy a Vakok és Gyengénlátók Tolna Megyei Egyesülete (7100 Szekszárd Hunyadi u. 4.) részére egyszeri 20.000 forint összegű támogatást nyújt.

A Képviselő-testület felkéri a gazdasági vezetőt, hogy a fenti összeget a következő számlára utalja át: 71900058-10004074

Határidő: 2019. január 5.

Felelős: Glöckner Henrik polgármester

Határozattal értesítve: Közös Hivatal gazdálkodási vezetője

Vakok és Gyengénlátók Tolna Megyei Egyesülete 7100. Szekszárd, Hunyadi u. 4.

**3.)Kérdések, interpellációk**

Mucska Melinda képviselő elmondta, hogy az iskolának szánt karácsonyi támogatást mielőbb szeretné megkapni az intézmény, mert ebben az évben nem kirándulásra kívánják fordítani, hanem a gyerekeknek csomagokat állítanak össze. Az iskolában jelenleg 67 fő diák jár. Kéri a támogatás mielőbbi átutalását az Iskola alapítvány számlájára, a mennyiben ez lehetséges.

Zoltán képviselő elmondta, hogy a Kossuth utcai csőtörés javítását követően nagyon megsüllyedt a térkő és hiányos is. fel kell szólítani a vízmű vezetőségét, hogy a helyreállításról gondoskodni szíveskedjen.

Illés Béla képviselő elmondta, hogy három műanyag táblát kellene cserélni, a buszmegállók várójának oldalán, mielőtt jön a hideg idő. Kérem a polgármestert, hogy esetlegesen gondoskodjon a kitört plexik pótlásáról.

Glöckner Henrik polgármester elmondta, hogy a megsüllyedt járdaszakaszt csak tavasszal kellene visszabontani, viszont a térkő pótlására megkéri a vízmű munkatársait. A buszmegálló oldalainak helyreállítását is ebben az évben meg tudjuk oldani, csak pontos méreteket kell tudni.

A nyílt testületi ülésen egyéb kérdés, hozzászólás nem volt, a polgármester megköszönte az azon való részvételt és az ülést 18.00 órakor bezárta. Minden résztvevőt meginvitált a közös évzáró vacsorára.

Kmft.

**Glöckner Henrik Bakó Józsefné**

polgármester jegyző